ehk peaks kirjanike liit arvestama  erakirjastajate rakse olukorraga üleilmse  kriisi ajal ning laskma oma  hinnakirja  sutsu allapoole - kannatavad ikkagi lapsed  ja üldine kultuuritase juhul kui  vaesed õpikukirjastajad enam  luulet osta ei jõua    mis saab nii õppeprogrammist  minu luuletusi pole pärast  kunagist lahkheli kakaduukirjastusega  enam ükski õpik osta jõudnud  enne küsiti vahel ka tasuta  nüüd pole enam sedagi rõõmu    ilmselt kirjastajad ei jõua enam  helistada või pole neil palgaraha  meilikirjutaja jaoks sellest johtuvalt  teen ettepaneku hinnakirja ajutiselt  moratooriumi alla panna ning  kohustada/soovitada liidu liikmeid ise  kõigile õpikukirjastajatele helistama  ning selgitama et nüüd on  kõik see tekst tasuta  parem veel  alati kui kellelgi saab  midagi valmis kirjutatud  saatku see kohe õpikukirjastajatele  märkmega  tasuta kuni kriisi lõpuni  või maailma lõpuni mis nagu me  kõik hästi teame  ei ole ülemäära kaugel